ШҚО-да әйелдер арасында интеллектуалдық сайыс өтті
DATE: 14:50, 08 Наурыз 2022 | GMT +5
TITLE: ШҚО-да әйелдер арасында интеллектуалдық сайыс өтті
URL: https://kaz.inform.kz/news/shko-da-ayelder-arasynda-intellektualdyk-sayys-otti_a3908663/
META: DATE: 14:50, 08 Наурыз 2022 | GMT +5
TOTAL WORDS: 101
AUTHOR(S):
TEXT: Өскемендегі Д. Серікбаев атындағы ШҚТУ-да нәзік жандар арасында сайыс өтті. Оған Шығыс Қазақстан техникалық университеті, С. Аманжолов атындағы ШҚУ, Қазақстан-АҚШ еркін университеті оқытушылары, қызметкерлері мен студенттері және облыстық іскер әйелдер кеңесінің төрағасы қатысты. Барлық қатысушылар 3 командаға бөлінді. Олар білімпаздықтары мен ұйымшылдығын көрсетті. Шара 8 наурыз – Халықаралық әйелдер күніне арналғандықтан, сұрақтардың барлығы әйелдер тақырыбына қатысты болды. Сайыс бірнеше раундтан тұрды. Әр раундтың өз тақырыбы бар, атап айтқанда «Сұлулық – қорқынышты күш», «Көлеңкемен бокс», «Сәңқой», «Дәмді әңгімелер», «Салауатты өмір салты және тағы да басқа». Барлық раунд қорытындысы бойынша «Виктория» командасы жеңімпаз атанды. Ал 2-орынды «Эдельвейс» командасы иеленсе, 3-орын «Либерти» командасына бұйырды
